Odense Adresse-Contoirs Efterretninger, 1843-11-08
Den 26 Septbr. Repræsentationens Betænkning var forlangt over en med trende Erklæringer (fra Odense Toldkammer, Handelslauget i Odense og Herredsfogden i Lunde, Skam og Skoubye Herreder) ledsaget Ansøgning til det Kongl. General=Toldkammer og Commerce-Collegium fra Handelshuset J. Ploug & Richardt, om Sanction til at opføre et Kornmagazin ved Klintebjerg paa den saakaldte "Ladeplads, med særdeles Hensyn til de i Kjøbmandslaugets Erklæring forekommende Yttringer, angaaende den Ulempe det vilde medføre for Odense Kjøbstad, saafremt Ansøgningen blev bevilget. Denne Sag, hvis Documenter havde været sat i særlig Circulation iblandt Repræsentationens Medlemmer, blev behandlet i sex Møder. Efterat det havde været overdraget Formanden og Viceformanden at udarbeide et Udkast til en Erklæring i denne Sag, og dette havde circuleret iblandt Repræsentanterne og var blevet forandret overeensstemmende med de stedfundne Discussioner, fremlagde Procurator S. Hansen, som ikke tidligere havde havt Leilighed til at sætte sig ind i Sagen, et oplysende Bilag, hvorpaa Forsamlingen overdrog Formanden og Viceformanden at træde sammen med S. Hansen, for at de i Forening kunde gjøre Udkast til den endelige Redaction af Erklæringen. Resultatet heraf blev imidlertid, at Formanden og Viceformanden fremlagde et, overeensstemmende med de derpaa stedfundne Discussioner omarbeidet Udkast, og S. Hansen et andet, af hvilke ved den endelige Afstemning hiint antoges med 8 Stemmer, (Eilschou, Ove Thomsen, A. Lange, Rboed, Nielsen, Østerbye, P. Rasmussen og C. Clausen), imod 6, (Starup, S. Hansen, Strøm, Sørensen, Brandt og Elbye). Majoritetens Votum tiltraadtes siden af de i Mødet fraværende Repræsentanter P. Petersen jun. og Chr. Hansen, og Minoritetens af N. Petersen. Minoriteten forbeholdt sig, at det af S. Hansen forfattede og af den tiltraadte Udkast skulde vedlægges, Repræsentationens Erklæring som dens Votum. Overeensstemmende hermed afgaves Repræsentationens Betænkning saaledes: Saavidt Repræsentationen bekjendt, er der vel i den gjeldende Lovgivning Jntet til Hinder for, at Kornvarer kunne udføres fra hvilketsomhelst Udskibningsted i et Tolddistrict, naar det skeer under Opsyn af vedkommende Toldvæsen, og det har heller aldrig været formeent, paa denne Maade at udføre Kornvarer fra Klintebjerg. Derimod forekommer det Repræsentationen, at adskillige og formeentligen vægtige Hensyn gjøre Opførelsen af Kornmagaziner paa dette Sted eller Nærheden deraf meget betænkelig. Deriblandt ere disse at Odense, som Handelslauget i sin Erklæring har bemærket, ved det forehavende Establissement vilde miste et meget betydeligt Opland, hvis Tab først og nærmest vilde virke ei alene paa de Handlende men tillige paa flere Næringsdrivende i Nørregade, og efterhaanden blive føleligt for den hele Commune; dernæst vilde Opførelsen af Kornmagaziner ved Klintebjerg ufeilbarligen have Smughandel og ulovligt Krohold ifølge med sig, et Uvæsen, som tidligere Erfaring noksom har viist Landalmuens Tilbøielighed til at skjule og beskytte, og som Jndførelsen af et nok saa skærpet Politiopsyn derfor vanskeligen vilde kunne hæmme. Forsaavidt det nu endog maatte være Ansøgernes Hensigt, at opføre et Kornmagazin paa selve "Ladepladsen, da vilde derved efter Repræsentationens Formening skee et Jndgreb i den Ret, hvormed det Offentlige og navnligen Odense Kjøbstad i umindelige Tider har benyttet Pladsen, en Ret, som i alt Fald er hjemlet ved dens frie og upaatalte Afbenyttelse i en Aarrække, der strækker langt ud over almindelig Hævdstid, og som man ved det høikongelige General-Toldkammer og Commercecollegii Omhu sikkert tør haabe vil blive bevaret ukrænket, selv om Afgjørelsen af Spørgsmaalet i Henseende til Eiendomsretten skulde imod al Forventning vise sig at være imod det Offentlige. Nogle oplysende bemærkninger saavel med Hensyn hertil som med Hensyn til Lade pladsens Vigtighed for Odense Kjøbstads Skibsfart turde muligen her være paa rette Sted: Den saakaldte "Ladeplads, som er beliggende paa Gjerskov Byes Mark, og indeholder et Areal af noget over 6000 Alen, er, saavidt vides, ved Udskiftningen bleven aflagt til sin Bestemmelse som "Lade og Losseplads, hvortil den ogsaa siden stedse har været og endnu bestandig bliver benyttet, saa ofte Omstændighederne fordre det. Der er, saavidt Repræsentationen bekjendt, Jngen i Besiddelse af noget Document, som kan give retlig Adkomst til den; derimod synes det, deels af dens Bestemmelse og deels af den Omstændighed, at den ikke er skyldsat, utvivlsomt at den er offentlig Eiendom. Vel er Pladsen, ved et under 5 Mai d. A. passeret Magelæg, af Lodseierne i Gierskov samt nogle Fæstere under Nislefgaard og Østrupgaard, som formeentlige Eiere af samme, overdraget til Besidderen af Stamhuset Nislefgaard, og af denne igjen til Ansøgerne; men denne Adkomst vil, uden at være begrundet i tilværende ældre Documenter, vistnok ingen Betydning have i Sammenligning med de langt ældre Rettigheder, det Offentlige har til Pladsen. Med Hensyn til Stedets Vigtighed for Søfarten, da bliver den saameget større derved, som dette Punct er det eneste i hele Fjorden, hvor det er muligt for Skibene at kunne lægge til for at landsætte deres Ladning, og som det ved Vintertid vilde medføre store Vanskeligheder, om ikke være aldeles umuligt, at foretage Lysning paa noget andet Sted i Fjorden. En endnu høiere Betydning vilde Pladsen vinde, saafremt Regjeringen i Tiden muligen kunde finde Anledning til der at lade foretage Havneanlæg med Bolværker, hvortil Stedet formeentligen er fortrinlig egnet, og hvortil det paatænkte ny Veianlæg til Ladepladsen muligen turde ansees som en Begyndelse. Hvorledes Udfaldet af Eiendomspørgsmaalet og Ladepladsen nu end maatte blive, saa nærer Repræsentationen dog den Fortrostning, at det høikongelige General=Toldkammer og Commerce-Collegium i intet Tilfælde vil sactionere Opførelsen af et Kornmagazin her, men paa det Kraftigste vaage over, at den almindelige Afbenyttelse af Klintebjergs Lade- og Losseplads, samt Vinterhavn, der er af saa stor Vigtighed for Odenses commercielle Forhold, forbliver som hidtil aldeles uindskrænket. "Med Hensyn til, at den Begyndelse, der alt er gjort med Opførelsen af et Kornmagazin ved Klintebjerg i en Ansøgerne nu tilhørende, umiddelbar til Ladepladsen grændsende Lokke, sandsynligen vilde, saafremt det høikongelige General=Toldkammer og Commercecollegium dertil maatte meddele Sanction, drage flere saadanne Anlæg efter sig, og at saaledes en almindeng Udskibning af Korn og Frosorter derfra i Tiden vilde finde Sted, tør Repræsentationen med Sikkerhed forvente, at det høie Collegium vil tage tilbørligt Hensyn til det Skaar i Kanalens Jndtægter, hvormed denne trues ved Etableringen af saadanne Oplag ved selve Fjorden.